
Comisia pentru muncă şi protecţie socială



Nr.27/163/17 aprilie 2003
R A P O R T

asupra proiectului de Lege aprobarea afilierii Agenţiei Naţionale pentru Ocuparea Forţei de Muncă la Asociaţia Mondială a Serviciilor Publice de Ocupare (A.M.S.P.O.)

În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu proiectul de Lege aprobarea afilierii Agenţiei Naţionale pentru Ocuparea Forţei de Muncă la Asociaţia Mondială a Serviciilor Publice de Ocupare (A.M.S.P.O.), trimis cu adresa nr.163 din 7 aprilie 2003.

La întocmirea prezentului raport, Comisia a avut în vedere avizul primit de la Consiliul Legislativ.
Comisia a fost sesizată cu dezbaterea şi avizarea proiectului de lege mai sus menţionat în procedură obişnuită.

Proiectul de lege are ca obiect de reglementare afilierea Agenţiei Naţionale pentru Ocuparea Forţei de Muncă la Asociaţia Mondială a Serviciilor Publice de Ocupare (A.M.S.P.O.).
Comisia propune Plenului aprobarea proiectului de lege întrucât Agenţia Naţională pentru Ocuparea Forţei de Muncă este organizaţia română responsabilă de plasarea lucrătorilor, administrarea ocupării şi implementarea politicilor privind piaţa muncii, obiectivele sale fiind în concordanţă cu obiectivele Asociaţiei Mondiale a Serviciilor Publice de Ocupare (A.M.S.P.O.).
Proiectul de lege face parte din categoria legilor ordinare, conform prevederilor constituţionale.


La dezbaterea acestui proiect au participat ca invitaţi d-l Petre Blănariu, din partea Agenţiei Naţionale pentru Ocuparea Forţei de Muncă şi d-na Magda Filip, din partea Ministerului Muncii şi Solicarităţii Sociale.
La lucrările comisiei au fost prezenţi 19 deputaţi, din totalul de 20 membri ai comisiei.

În urma dezbaterii proiectului de lege în şedinţa din data de 15 aprilie 2003, Comisia propune admiterea fără modificări a acestuia, cu unanimitate de voturi.

